Det betyder, at chaufførerne tilknyttet Taxa Vendsyssel i mange tilfælde kører forgæves til bestilte ture - kunderne er nemlig samlet op af de chauffører, der blot kører rundt uden bestillinger. Vognmænd organiseret under Taxa Vendsyssel blokerede i formiddag rådhuset i Hjørring for at gøre borgmester Finn Olesen opmærksom på det, som taxavognmændene kalder konkurrenceforvridende. - Vi er meget åbne over for at tage flere ind og er åbne over for nye tiltag, men som det er nu, så går det ud over vores indtjening, siger formand for Hjørring Taxa, Hans Kurt Pedersen.

Opsummering:
Vognmænd og chauffører er utilfredse med at Hjørring Kommune har givet tilladelse til taxakørsel uden tilslutningspligt til bestillerkontoret under Taxa Vendsyssel.